52. schôdza NR SR - 4.deň - A. dopoludnia
Dátum: 2026-05-29
Poslanec: Lackovič, Marek 
Druh vystúpenia: Vystúpenie v rozprave

Ďakujem pekne za slovo, pán predsedajúci. U???????? kolegyne, kolegovia, ja sa posnažím byť umiernený, krátky, stručný a pozrel som sa, že čo ste v kontexte samospráv, v kontexte miest, obcí, krajov priniesli za prvý polrok, respektíve na túto schôdzu v roku 2026 a je to veľká bieda na to, že tu mám teda aj po ľavej, aj po pravej ruke predstaviteľov strany alebo hnutia HLAS-u, strany regiónov, ako sa proklamujete a ako o sebe hovoríte. No a na tejto schôdzi sme tu mali, dámy a páni, v kontexte samospráv, miest a obcí nasledovné veci. Na úvod, v utorok, v stredu sme tu riešili matriky, respektíve sobáše a možnosť, aby mohli sobášiť aj poslanci, poslankyne, prezident a tak ďalej. Tá druhá vec, tu bolo predĺženie mandátov starostov, starostiek, primátorov, primátoriek, aj županov, županiek. Dokonca tam SNS, aby toho nebolo málo, pridala potom aj Národnú radu ako celok zo štyroch na päť rokov. To bol ten druhý návrh, ktorý sa bezprostredne dotýkal samospráv a ich fungovania. Tretím návrhom bolo to, aby tie maloobchodné predajne nad 500 m2, aby mala možnosť obec a mesto ich zdaniť viac, lepšie, efektívnejšie ako doteraz. To ste však odkopli z tejto schôdze preč, ak sa nemýlim. Tento návrh SNS bol odsunutý na ďalšiu schôdzu, ktorá teda zrejme bude začínať až v septembri. Čiže táto vec odpadá. No potom tam máme ešte nejaké drobnosti, že obecná polícia bude môcť kontrolovať totožnosť človeka v autobuse, ak sa ten odmietne nejakým spôsobom preukázať a tak ďalej a tak ďalej. A prichádzala táto vec. Prichádzala táto vec, tak človek si myslel, že teda aspoň tu, aspoň v tomto momente sa čiastočne budú saturovať potreby obcí a miest, o ktorých hovoria roky, o ktorých hovoria naozaj roky a nič sa v tomto nerobilo. My sme jedna z posledných, ak nie úplne posledná krajina Európskej únie, kde tie obce a mestá nemali možnosť stavať vlastné stacionárne radary a následne z toho benefitovať či už formou výnosov alebo formou toho, že tá doprava sa jednoducho upokojí a tie katastre budú na tých dopravných tepnách bezpečnejšie. Zákon mal medzery. Boli tam otázky, ktoré som tu aj ja kládol počas prvého čítania, najmä v kontexte menších obcí, ktoré mali otázky, že ako to aj metodicky budú procesovať, obstarávať tie samotné stacionárne radary, projektovať, posúvať na ODIčko, na dopravný inšpektorát, aby sa to posúdilo, schválilo a tak ďalej a tak ďalej. Ale išlo o vec, ktorá mala výrazne pomôcť obciam a mestám na celom Slovensku a ľuďom, ktorí na nich jazdia. Mala výrazne posunúť vpred tento neduh, ktorý tu máme, že jednoducho nám, ako aj kolega Hargaš hovoril, pribúdajú mŕtvi na slovenských cestách. To je proste fakt. Ak sa nemýlim, to číslo bolo, možno ma kolega opraví, 83 viac. Čiže o 83 viac mŕtvych tu máme na cestách a čo robíte vy? Že hádžete tento pozmeňujúci návrh, ktorý mal výrazne napomôcť tomu, aby sme mali bezpečnejšie na cestách, hádžete ho do koša. Hádžete ho do koša. Veď ako inak sa dá to, čoho sme tu dnes svedkami, vysvetliť. Hádžete ho do koša. Prečo? No, pretože sa minister Huliak sekol a povedal, alebo teda sa nejako napajedil a povedal, že proste nie, že cez neho toto neprejde. Ak je pravda to, čo tu už spomínali niektorí kolegovia, že mu ako bývalému starostovi Očovej, ktorý už nemá tú dopravnú infraštruktúru v Očovej priamo pod palcom, lebo je už ministrom, že by tam pribudol nejaký jeho radar, nejaký radar v nejakej blízkosti jeho obydlia v Očovej a tak ďalej, ale preboha, veď to snáď nemyslíme vážne. Takto sa my nemôžeme pozerať na to, takto sa nedá riadiť krajina. Že tu minister Huliak niečo povie, že mu prekáža radar v Očovej a strana HLAS zrazí opätky a hodí celý, a pozmeňovákom hodí celú ideu do koša. Ešte raz opakujem, bola to vec, ktorá mala výrazne pomôcť tým samosprávam, aby si buď čiastočne sanovali tú situáciu aj ďalšími príjmami, najmä možno tranzitujúcimi, ktorí by tie predpisy jednoducho a tie rýchlosti porušovali, alebo by tú dopravu upokojili. Obidva scenáre by boli priaznivé pre samosprávu. Hádžete to dnes do koša, priatelia. HLAS, strana regiónov. A mňa to veľmi mrzí. Taká je proste pravda, taký je fakt. No a aby som dokončil, že v kontexte samospráv tu naozaj nič nepredkladáte ani na túto schôdzu, ale ani na celý prvý polrok 2026. A to by človek čakal, že už tu budete hádzať zákon za zákonom, veď máte vládneho splnomocnenca pre územnú samosprávu. Ten vystriedal za posledný rok a pol tri funkcie. On bol štátny tajomník na MIRRI, štátny tajomník ministerstva vnútra. Teraz je splnomocnenec vlády pre územnú samosprávu. Tri funkcie a my sme tu nemali jeden zákon za rok a pol. A to tu samosprávy hovoria a kričia, že nevedia zostaviť rozpočty na rok 2027, pretože potrebujú byť vyňaté zo sankčných mechanizmov dlhovej brzdy. Že nevedia zostaviť rozpočty. Tu protestovali na schodoch pred parlamentom pred dvomi týždňami v piatok alebo pred tromi. Že nevedia zostaviť rozpočty. Tak ja už naozaj neviem, čo vy potrebujete a keď sa človek pozrie do MPK, čo ste tam položili posledné týždne, tak vládny splnomocnenec, aby som mu úplne nekrivdil, tam nejaké veci pribudli, tam niečo prihodili, ale to sú veci, kde on rieši, aby si obec mohla vybrať, či chce mať elektronickú úradnú tabuľu alebo sklenenú aj fyzickú pred obecným úradom. Však toto preboha, ako rieši tú situáciu v samospráve? Potom sú tam tie ulice, ktoré sú pomenované po Jozefovi Tisovi, že má vzniknúť akási štvorčlenná komisia, ktorá to bude posudzovať, tie ulice, ktoré sú v samospráve pomenované napríklad po Jozefovi Tisovi, či teda bol alebo nebol fašista. A tá tretia vec tam bola nižšie odmeny pre VÚC-kých, pre krajských, pre župných poslancov. A štvrtá vec tam bola ešte novela zákona o hlavných kontrolóroch. Ako toto koncepčne bude pomáhať samospráve, aby boli tie financie, ktoré jej prichádzajú, predvídateľné, aby sa na ňu nevzťahovali tie sankčné mechanizmy dlhovej brzdy, aby jednoducho vedeli zostavovať svoje rozpočty? Veď vy jediná vec, ktorú ste jej doniesli tento prvý polrok 2026, boli to, že ste jej dali, alebo že ste jej rozmrazili preddavky, ktoré im mali prichádzať vo forme podielových daní až do decembra, tak do konca mája im mali prísť a likvidne im budú strhávané až do konca decembra 2026. A ja som na to upozorňoval, že no ale pozor, my tu máme za 147 alebo 148 dní komunálne voľby. A čo, ak sa stanú noví starostovia, starostky v niektorých regiónoch starostami v obciach, kde nezostanú žiadne peniaze? Lebo vy ich posielate v predstihu v máji kvôli tomu malému aprílovému výnosu v máji tým samosprávam. No ale čo, keď ich rozpustia? Roztopia, minú. Ten starosta môže prísť 25. októbra ráno na ten obecný úrad a jeho tam môže čakať naozaj prázdna kasa. Tak ja neviem, či toto nedomýšľate vôbec tie veci do konca a potom to tu, ako aj kolega príde na tieto veci v kontexte vodičáku, v súvislosti s vodičákom. Ten starosta môže prísť 25. októbra ráno na ten obecný úrad a jeho tam môže čakať naozaj, že prázdna kasa. Tak ja neviem, či toto vôbec nedomýšľate tie veci do konca a potom to tu, ako aj kolega, príde na tieto veci v kontexte vodičáku, v súvislosti s vodičákom. A sedíte tu ako hríby a nepoviete ani jednu odpoveď, neviete nič. Nič nepoviete. Ja som minule pri tom prvom čítaní kládol 13 otázok pánovi ministrovi vnútra, on neodpovedal ani na jednu. On tam sedel v tej poslednej lavici a sa tam rehotal. Po zmeňovákom hádžete aj tú jednu dobrú vec, ktorá tu mala prísť počas tejto schôdze, do koša. Neviem, aké budú vaše ďalšie kroky, ale takto sa vládnuť nedá, takto sa tá samospráva naozaj rozpadne, pretože toto jednoducho nie je úplne možné. Nepredkladáte tu nič, čo by koncepčne riešilo jej potreby. Vymenoval som tu všetky veci. Sobáše, päťročné obdobie, väčšie zdaňovanie predajní v maloobchode. A ešte aj v tých predajniach v maloobchode, ktoré ste predložili, my sme to mali na výbore v utorok. Vy ste úplne zabudli na tie m2, ktoré sú napríklad, že OĽaP, Odbor legislatívy a aproximácie práva, tam dodal pripomienky, že vy ste zabudli na pokladne, skúšobné kabínky a hybridné predajne, že čo napríklad s tými predajňami, ktoré sú napríklad, že kníhkupectvo a čas predaj, čas je predaj kníh, napríklad veľká predajňa hybridná, alebo sú tam aj rôzne, ja neviem, salóny, fitness centrá, ktoré aj predávajú, ale aj sa tam aj cvičí a tak ďalej. Že OĽaP vám tam spísal niekoľko strán pripomienok, že to strašne fušujete všetko, že keď aj niečo prinesiete, tak je to strašne sfušované a strašne biedne, slabé. Čiže potom samozrejme, že ste to museli odkopnúť, keď to má takéto nedostatky. Nehovoriac o tom, že predajne sa postavili a povedali, no, že nech sa páči, zdaňte nás viac. No ale tie parkoviská, ktoré boli doteraz bezplatné, tak budú platené. Napríklad, čiže veci, ktoré prinášate, sú buď nedostatočne pripravené, odfláknuté, sfušované a na konci dňa, keď sa aj javí, že by niečo mohlo pomôcť tej samospráve, tak je pozmeňovákom hodené do koša. Mňa to veľmi mrzí, lebo človek sa snaží, ja sa snažím od začiatku tohto volebného obdobia aj ten vecný pohľad do každej jednej veci prinášať a vždy aj v tom prvom, druhom čítaní vystupujem a hovorím vám tie otázky a tie veci, na ktoré by sa tam nemalo zabudnúť. Rovnako tak na výbore. Nevymeškal som ani jeden výbor z tých 61, čo sme mali doteraz. Teraz vy z výborov utekáte poslednú dobu už aj takým spôsobom, že začne debata. Vidíte, že tam nemáte väčšinu. Naposledy sa kolegovia postavili, vypýtali sa na toaletu, už sa nevrátili. Aj tak fungujete na tých výboroch poslednú dobu. A mňa to veľmi mrzí, to je až, neviem, ja, to je trápne, ale takto fungujete na výbore pre regionálny rozvoj a verejnú správu, takže je to veľmi tragický, veľmi biedny výkon, kolegovia, ktorý tu predvádzate. A treba to povedať ešte raz. Áno. Touto vašou zmenou obce a mestá nebudú môcť realizovať tieto stacionárne radary. Nebudú môcť takýmto spôsobom ukľudňovať a upokojovať dopravu vo svojich katastroch. Nebudú môcť takýmto spôsobom finančne saturovať svoju situáciu tými napríklad tranzitujúcimi, ktorí sústavne porušujú tieto predpisy a rýchlosť a tak ďalej a tak ďalej. Čiže dobrá vec bola, kde aj kolega Haragáš povedal, že my sme silno zvažovali, že budeme aj za, ste hodili do koša. A človeka to mrzí, lebo na toto sa už naozaj nedá dívať. Nedá sa na to dívať, mrzí ma to. Tri fakty.